อายุ26คะ...เมื่อวันที่12 กย.61โดนตะปูตำที่เท้าเลือดซึมนิดหน่อยคะ - ต้องฉีดยาบาดทะยักไหมคะ -ตอนปี2560 ฉีดยากระตุ้นให้เเล้วคะ - อยากทราบว่ายากระตุ้นบาดทะยัก กับยาบาดทะยักเหมือนกันไหมคะ
สวัสดีค่ะ การโดนตะปูตำที่เท้า จนมีเลือดซึม ก็อาจเสี่ยงต่อการติดเชื้อบาดทะยักได้ ดังนั้น ให้พิจารณาตามนี้หากในสมัยเป็นเด็กทารก ได้รับวัคซีนครบตามกำหนด (ในเด็กทารกจะเป็นวัคซีนรวมป้องกันโรค คอตีบ-ไอกรน-บาดทะยักและอื่นๆ) เมื่อเกิดบาดแผลขึ้น จะแบ่งกรณีออกเป็น1. หากเป็นแผลขนาดเล็ก แผลไม่ลึก แผลสะอาด หากได้รับวัคซีนป้องกันบาดทะยัก หรือคอตีบ-บาดทะยัก เข็มสุดท้ายมาไม่เกิน 10 ปี ไม่ต้องฉีดวัคซีน แต่หากเกิน 10 ปีแล้ว ควรฉีดวัคซีนค่ะดังนั้นหากบาดแผลที่โดนตะปูตำมีขนาดเล็ก ไม่ลึก และตะปูไม่มีสนิม และเคยฉีดวัคซีนบาดทะยักกระตุ้นไปเมื่อปี 2560 จึงยังไม่จำเป็นต้องไปฉีดอีกค่ะ2. หากเป็นแผลขนาดใหญ่ แผลสกปรก คือมีเศษดิน สนิมปนเปื้อนแผล บาดแผลลึก ปากแผลแคบ หากได้รับวัคซีนป้องกันบาดทะยักเข็มสุดท้ายมาเกิน 5 ปีแล้ว ต้องฉีดวัคซีนค่ะแต่หากในสมัยเป็นเด็กทารก ได้รับวัคซีนไม่ครบตามกำหนด ควรฉีดวัคซีนป้องกันบาดทะยัก หรือคอตีบ-บาดทะยัก 1 เข็มในครั้งนี้ และฉีดอีก 2 เข็ม ในอีก 1 เดือนและ 6 เดือนถัดไปค่ะนอกจากนี้แบาดแผลดังกล่าว ยังมีโอกาสติดเชื้อแบคทีเรียอื่นๆ ได้อีก ควรดูแลทำความสะอาดแผลด้วยค่ะ โดยหากแผลมีขนาดเล็กและสะอาด ให้ล้างทำความสะอาดด้วยสบู่หรือยาฆ่าเชื้อในครั้งแรก และทำความสะอาดแผลต่อทุกวันด้วยน้ำเกลือ เช็ดให้แห้ง อาจใส่ยาฆ่าเชื้อ เช่น โพไวโดน-ไอโอดีน (povidone-iodine) และหลีกเลี่ยงการโดนน้ำจนกว่าแผลจะหายค่ะ